laion/Wikipedia-Exotic huggingface dataset:
אדוארד רוט

אדוארד ניקיטוביץ' רוט (ברוסית: (Эдуард Никитович Рот; ‏1924 - אחרי אוגוסט 1945) היה יהודי סובייטי שעוטר בשלוש הדרגות של עיטור התהילה על פועלו כחייל בצבא האדום במהלך מלחמת העולם השנייה. נולד מסטניסלב ב-1924 במשפחת פקיד. סיים 7 שנות בית ספר ועבד כחרט במפעל והתגייס ביולי 1941. השתתף בקרב על קייב, וחרקוב. במסגרת הארמייה ה-13 השתתף במתקפה על יילץ עם הדיפת כוחות ורמאכט כ-100 ק"מ חזרה מערבה. נפצע במהלך מגננה על חרקוב ב-12 במאי 1942 והיה כמעט שנה בבית חולים בשיקום, אחריו חזר לחזית באפריל 1943. צורף לדיוויזיית הרובאים של המשמר ה-33 השייכת לחזית הדרומית במבצע דונבאס שם נפצע שנית כבר בקרב הראשון באזור וורושילובגראד. בחזרה ליחידתו באוגוסט הצטרף לפלוגת הסיור. נפצע בפעם השלישית בתחילת ספטמבר במבצע ללקיחת שבויים. חזר מן הפציעה תוך חודש. בחורף 1944 השתתף עם יחידתו שהועברה לארמייה ה-51 שבחזית האוקראינית הרביעית בפריצה לחצי האי קרים דרך ביצות סיוואש ומצר פרקופ. במהלך הקרב על סבסטופול הוא נפצע בפעם הרביעית אך טופל במקום והמשיך עם יחידתו שקיבלה על שחרור העיר תוספת לשם "של סבסטופול". היחידה הועברה לחזית הבלטית הראשונה לשחרור ליטא. שם באזור גורדי בסמוך לשאולאי על חיסול מרגמה ולקיחת שבויים קיבל ב-15 בספטמבר 1944 את עיטור התהילה מן הדרגה השלישית. שבוע לאחר מכן נפצע במהלך משימת סיור בפעם החמישית. במהלך מתקפה על קניגסברג בסמוך לעיר טילזיט חיסל בעזרת רימון עמדת מקלע ושני חיילי אויב, קידם השתלטות על הכפר. על כך הוחלט ב-22 במרץ 1945 להעניק לו את עיטור התהילה מן הדרגה השנייה. לאחר שהשתתף בכיבוש קניגסברג בסמוך לעיר פירבודרקרוג במהלך מתקפת נגד של כוחות ורמאכט עמד בראש יחידתו כשחוסלו כ-18 חיילי אויב, 4 נלקחו בשבי והכוחות הגרמניים נאלצו לסגת. בהמשך במהלך המבצע בסמוך לעיר קאווידיטן במהלך צליחת נהר עמד בראש הכוח שחיסל כ-10 חיילים ותפס שמונה בשבי ביניהם קצין אחד. על כך הוענק לו עיטור התהילה מן הדרגה הראשונה ב-29 ביוני. באוגוסט אותה השנה נעלם מיחידתו והוכרז כנעדר. גורלו אינו ידוע. אתר "על גבורת העם היהודי במלחמת העולם השנייה ומלחמות אחרות" (רוסית) בסיס נתונים "מעשה גבורה של העם" (רוסית)
נראיס מאפירוס

נראיס (ביוונית: Νηρηΐς‏; המאה ה-3 לפנה"ס) הייתה נסיכה אפירוטית, אמו של היירונימוס מסירקוסאי. היא הייתה הנצר האחרון של השושלת האייקידית ששלטה באפירוס. מעט מאוד ידוע על מוצאה וילדותה. היא הייתה נצר לשושלת האייקידית, ששלטה בממלכת אפירוס. פאוסניאס מכנה אותה "בתו של פירוס", עם זאת, ידוע על שני מלכים מאפירוס ששמם היה "פירוס". יוסטינוס טוען שהיא הייתה בתו של פירוס השני, אולם מרבית החוקרים דווקא סוברים שמדובר בפירוס הראשון. נראה שגם פוליביוס רומז על כך. היא נישאה לגלון השני, יורש העצר של סירקוסאי. בהנחה שאכן היא הייתה בתו של פירוס הראשון, הנישואים אירעו ככל הנראה הרבה אחרי מותו של אביה. בינתיים, ארץ מולדתה - אפירוס, התפרקה לחלוטין. בני משפחתה מתו בזה אחר זה, והארץ הידרדרה לאנרכיה ורעב. במהרה היא נותרה הנצר היחיד של משפחת המלוכה. ידוע על בן אחד שילדה לגלון, היירונימוס. גלון מת לפני מות אביו היירון השני, והיירונימוס ירש את הכס. תאריך מותה של נראיס לא ידוע. פאוסניאס, "תיאורה של יוון", 6.12.3. יוסטינוס, ספר עשרים ושמונה, 3. Smith, Dictionary of Greek and Roman Biography and Mythology, "Nereis", 1873 פוליביוס, ספר שביעי, 4.
קומץ

האם התכוונתם ל... מיעוט יחידות מידה בבישול
לאנאסה (אשת פירוס)

לאנאסה (ביוונית: Λάνασσα‏; המאה ה-3 לפנה"ס) הייתה נסיכת סיציליה, בתו של אגתוקלס. מלכת אפירוס, ומאוחר יותר מלכת מוקדון. על ילדותה לא ידוע דבר. אביה היה אגתוקלס, טיראן העיר סירקוסאי בסיציליה. סביב שנת 295 לפנה"ס, היא נישאה לפירוס הראשון מלך אפירוס, והביאה לו כנדוניה את קורקירה. אביה ליווה אותה בעצמו בדרכה אל אפירוס, ואף ניצל את ההזדמנות כדי להשתלט על קרוטון. היא ילדה לפירוס שני בנים, אלכסנדר והלנוס. מאוחר יותר כבש פירוס חלקים גדולים מסיציליה, ומתוקף נישואיו חפץ להפוך את הלנוס למלך סיציליה. עם זאת, הוא נאלץ לעזוב את האי כלעומת שבא. במהרה לאנאסה מאסה בבעלה בשל מנהגיו המופקרים ובשל כך שהתייחס יותר לנשותיו האחרות. היא נמלטה מאפירוס אל קורקירה, ושם יצרה קשר עם דמטריוס פוליורקטס מלך מוקדון. דמטריוס נודע כאיש הנאה ביותר ביוון, והיה אויב מושבע של פירוס. לאנאסה הציעה לדמטריוס את ידה, וכנדוניה היא הציעה את קורקירה. דמטריוס לא התמהמה במתן תשובה חיובית להצעה והפליג לקורקירה. קורקירה יכולה הייתה להיות עבורו בסיס ימי ממנו יצא להתקפות הן על האיטולים והן על פירוס. בדרכם למוקדון, הם עברו באתונה. עם כניסתם לעיר, נערכה עבורם תהלוכה מפוארת, בה הושוו דמטריוס לדיוניסוס, ולאנאסה לאלה דמטר. התהלוכה החגיגית כללה ריקודים לפני מרכבתם, פיזור זרי פרחים בדרכם, שתיית יין, והעלאת קטורת כפי שהיה מקובל בפסטיבלים של דיוניסוס. במהלך התהלוכה, חובר לכבוד דמטריוס ההמנון "אבר גבר". דמטריוס השאיר חיל מצב בקורקירה, ואז חזר אל מוקדון. גורלה של לאנאסה לא ידוע. פלוטרכוס, "חיי פירוס", 9. דיודורוס, ספר עשרים ואחד, 4. יוסטינוס, ספר עשרים ושלושה, 3. פלוטרכוס, "חיי פירוס", 10. ההמנון לכבוד דמטריוס
צביקה זוכוביצקי

צביקה (צבי) זוכוביצקי (נולד ב-1936 בירושלים) הוא כדורגלן עבר ישראלי ששיחק בעמדת הרץ ימני בקבוצת בית"ר ירושלים במשך כ-10 עונות. זוכוביצקי שיחק בקבוצת הנוער של בית"ר יהודה ירושלים ובגיל 20 הגיע לקבוצת הבוגרים של בית"ר ירושלים, בעידודו של מאמן בית"ר דאז ארנסט וורמש, והחל לשחק בקבוצה כרץ ימני. זוכוביצקי זכור במיוחד עקב שערו נגד קבוצת שמשון תל אביב בסוף עונת 1957/1958 בליגה א', אז הבקיע שער שהעלה את קבוצתו למקום הראשון בו נשארה עד תום העונה. עם זאת, בעונה זו הוקפאה הליגה ולכן לא העפילה הקבוצה בסיום העונה לליגה הבכירה. שער זכור נוסף היה נגד הפועל קריית חיים במשחק בו ניצחה בית"ר 5:1 בו כבש זוכוביצקי שער בבעיטה מ-40 מטר. בשנים אלו דבק בו הכינוי "מקנזי" על שם כוכב הקולנוע בשנות ה-50 שהזכיר אותו במראהו. זוכוביצקי שיחק בבית"ר ירושלים כ-10 עונות במצטבר, בהן רשם 150 הופעות ו-4 שערים. לאחר פרישתו ממשחק פעיל כיהן זוכוביצקי מספר שנים כמחליפו של מנהל הקבוצה אליעזר ריבלין לאחר שזה התפטר מתפקידו בדצמבר 1969. אופיר סער, הקבוצה הלבנה, באתר nrg‏, 12 בספטמבר 2008 יצחק י. היללי, נא להכיר: הנער הצנום שזיעזע את צריח ימק"א, חרות, תאריך: 09.3.1958 רון עמיקם, מאיר גבאי, רוני דיאון, אני אוהב אותך בית"ר - תולדות בית"ר ירושלים, פרק שני, צביקה זוכוביצקי, עמוד 47, הוצאת Media41LTD "ביתר ירושלים חולה", מעריב, תאריך: 16.12.1969
לא לילדים

"לא לילדים" הוא האלבום השני של זמר הראפ הישראלי "איזי". האלבום יצא לאור ב-15 ביולי 2015. במסגרת האלבום, שיתף איזי פעולה עם הזמרים KYD ואליעד נחום, ועם המפיק המוזיקלי "ג'ורדי". את כל שירי האלבום כתב והלחין איזי, כאשר בחלק מן השירים עשה זאת יחד עם נוי אלוש ואליעד נחום.
The Girl and the Dreamcatcher

The Girl and the Dreamcatcher (בתרגום חופשי לעברית: הילדה ולוכד החלומות) הייתה להקת פופ אמריקאית אשר הורכבה מהצמד דאב קמרון וראיין מקארתן. לפני הקמת הלהקה, דאב קמרון וראיין מקארתן הכירו על סט הצילומים של הסדרה ליב ומאדי, ולאחר מכן התחילו לצאת. השניים הקימו ערוץ יוטיוב ביולי 2014 והחלו להעלות אליו גרסאות כיסוי לשירים פופולריים. במאי 2015, הודיעה קמרון שהצמד מקים להקה באופן רשמי, שנקראה בתחילה "Dove and Ryan". בספטמבר של אותה השנה הם הודיעו על שינוי שמה של הלהקה ל-"The Girl and the Dreamcatcher" (הילדה ולוכד החלומות). ב-12 באוקטובר 2014 הוציאו את השיר המקורי הראשון שלהם, "Someone You Like". ב-1 באוקטובר 2015 הוציאו שיר נוסף בשם "Written in the Stars". בינואר 2016 הודיעו קמרון ומקארתן על שחרור סינגל נוסף בסוף החודש. הסינגל השלישי יצא ב-29 בינואר של אותה השנה ונקרא "Glowing in the Dark". ביולי של אותה השנה הלהקה הוציאה את אלבומם הראשון והיחיד, "Negatives". בנוסף נפתח ללהקה חשבון באינסטגרם בטוויטר ובפייסבוק בניהול דאב וראיין. באוקטובר 2016, דאב וראיין נפרדו והודיעו על פירוק הלהקה. The Girl and the Dreamcatcher, ברשת החברתית פייסבוק The Girl and the Dreamcatcher, ברשת החברתית אקס (טוויטר) The Girl and the Dreamcatcher, ברשת החברתית אינסטגרם The Girl and the Dreamcatcher, סרטונים בערוץ היוטיוב The Girl and the Dreamcatcher, במסד הנתונים הקולנועיים IMDb (באנגלית) The Girl and the Dreamcatcher, באתר MusicBrainz (באנגלית) The Girl and the Dreamcatcher, באתר Discogs (באנגלית) The Girl and the Dreamcatcher, באתר בילבורד (באנגלית)
.sa

‎.sa היא הסיומת הלאומית (ccTLDs - Country Code Top Level Domains) של שמות המתחם (domain name) של אתרי אינטרנט הרשומים בערב הסעודית. הסיומת, שנפתחה בשנת 1994, פעילה ונפוצה ביותר בעיקר בקרב תושבי ערב הסעודית. סיומת זו מנוהלת על ידי SaudiNIC. בשימוש גם סיומת AlSaudiah. Com.sa : גופים מסחריים וסימני מסחר רשומים Edu.sa : מוסדות חינוך להשכלה גבוהה Sch.sa : בתי ספר יסודיים ותיכונים Med.sa : שירותי בריאות (בתי חולים, מרפאות וכו ') Gov.sa : גופים ממשלתיים Net.sa : שירותים הקשורים לאינטרנט (ISP, אירוח אתרים, אתרי פורטל, וכו ') Org.sa : ארגונים ללא כוונת רווח Pub.sa : גופים או יחידים שאינם מתאימים לקטגוריות אחרות, כולל שמות דומיין אישיים מדיה וקבצים בנושא .sa בוויקישיתוף אתר האינטרנט הרשמי של .sa ערך זה הוא קצרמר בנושא סיומות אינטרנט ובנושא ערב הסעודית. אתם מוזמנים לתרום לוויקיפדיה ולהרחיב אותו.
.bh

.bh היא הסיומת הלאומית (ccTLDs - Country Code Top Level Domains) של שמות המתחם (domain name) של אתרי אינטרנט הרשומים בבחריין. הסיומת נפתחה בשנת 1994, היא סיומת פעילה ונפוצה ביותר בעיקר בקרב תושבי בחריין. סיומת זו מנוהלת על ידי BATELCO. Com.bh: גופים מסחריים וסימני מסחר רשומים Edu.bh: מוסדות חינוך להשכלה גבוהה Sch.bh: בתי ספר יסודיים ותיכונים Med.bh: שירותי בריאות (בתי חולים, מרפאות וכו') Gov.bh: גופים ממשלתיים Net.bh: שירותים הקשורים לאינטרנט (ISP, אירוח אתרים, אתרי פורטל, וכו') Org.bh: ארגונים ללא כוונת רווח Pub.bh: גופים או יחידים שאינם מתאימים לקטגוריות אחרות, כולל שמות דומיין אישיים מדיה וקבצים בנושא .bh בוויקישיתוף ערך זה הוא קצרמר בנושא סיומות אינטרנט. אתם מוזמנים לתרום לוויקיפדיה ולהרחיב אותו.
סאלח-חסן ח'ניפס

סאלח-חסן ח'ניפס (בערבית: صالح حسن خنيفس; 1 במרץ 1913 – 16 במרץ 2002) היה חבר כנסת דרוזי בכנסת השנייה והשלישית. למד בבית ספר יסודי בשפרעם ובמרכז הדתי הדרוזי בחצביה שלבנון. בשנות השלושים יצר קשרים עם אבא חושי ויצחק בן-צבי. ב-1949 היה חבר בוועדה הדרוזית העליונה שנבחרה על ידי הממשלה באותה השנה. בשנת 1951 היה יו"ר מועצת הקואפרטיבים של שיווק היבול. היה חבר כנסת מטעם סיעת קידמה ועבודה המזוהה עם מפא"י במהלך הכנסת השנייה וה-3. ב-1959 חל קרע בינו לבין מפא"י, והוא הקים רשימה עצמאית לבחירות לכנסת הרביעית, שלא עברה את אחוז החסימה. בנו, פרג' חניפס, מכהן כסגן ראש עיריית שפרעם. סאלח-חסן ח'ניפס, באתר הכנסת (לגרסה בערבית) סאלח-חסן ח'ניפס, באתר כנסת פתוחה שייח' כ'ניפס סאלח באתר יד לבנים הדרוזים. הממשלה תשתף קואופרטיבים ערבים בפיתוח הכפר, דבר, 10 באפריל 1951 ערך זה הוא קצרמר בנושא חברי הכנסת. אתם מוזמנים לתרום לוויקיפדיה ולהרחיב אותו.
תנריים

תנריים (שם מדעי: Furnariidae) הם עופות ממרכז ודרום אמריקה היודעות לבנות קיני בוץ גדולים וקשיחים המזכירים תנורים - מה שנתן להם את שמם. הם בעלות מקור צר ובדך כלל קצר, כנפיים קצרות וצבע חום-אדמדם. רובם חיים ביערות. הם ניזונים מחרקים ופעילים בשעות היום כדי ללקט אותם. חלקם מזכירים מאוד קיכליים או חטפיתיים ובעלי גודל בינוני מגודל 9-35 ס"מ. הם חיים ברחבי כל האזור של אמריקה הדרומית והלטינית מיערות גשם עד למורדות הרים ואף לחופי הים. המין הידוע ביותר במשפחה הוא תנר אדמוני (Furnarius rufus), החי בערבות העצים שבין ברזיל לצפון ארגנטינה והוא הציפור הלאומית של ארגנטינה. מדיה וקבצים בנושא תנריים בוויקישיתוף תנריים, באתר אנציקלופדיה בריטניקה (באנגלית) תנריים, באתר ITIS (באנגלית) תנריים, באתר NCBI (באנגלית) תנריים, באתר Animal Diversity Web (באנגלית) תנריים, באתר האנציקלופדיה של החיים (באנגלית) תנריים, באתר GBIF (באנגלית)
אנה קארנינה (פירושונים)

האם התכוונתם ל... "אנה קארנינה" הוא רומן מאת לב טולסטוי אנה קארנינה (סרט, 1911) – סרט רוסי בכיכובה של השחקנית מ. סורוחטינה אנה קארנינה (סרט, 1912) – סרט צרפתי בכיכובה של ז'אנה דלווה בבימוי אלברט קאפלאני אנה קארנינה (סרט, 1914) – סרט רוסי בכיכובה של מריה גרמנובה ובבימויו של ולדימיר גארדין אנה קארנינה (סרט, 1915) – סרט אמריקאי בכיכובה של השחקנית הדנית בטי ננסן אנה קארנינה (סרט, 1918) (אנ') – סרט הונגרי בכיכובה של Irén Varsányi אנה קארנינה (סרט, 1935) – סרט בכיכובם של גרטה גרבו ופרדריק מארץ' ובבימויו של קלרנס בראון אנה קארנינה (סרט, 1948) – סרט בכיכובם של ויוויאן לי ורלף ריצ'רדסון ובבימויו של ז'וליאן דוביביה (אנ') אנה קארנינה (סרט, 1967) (אנ') – סרט רוסי בבימויו של אלכסנדר זרחי (Alexander Zarkhi) אנה קארנינה (סרט, 1975) (אנ') – סרט רוסי בבימויה של מרגריטה פיליחינה (Margarita Pilikhina) אנה קארנינה (סרט, 1985) – סרט בכיכובם של ז'קלין ביסט וכריסטופר ריב ובבימויו של סיימון לנגטון אנה קארנינה (סרט, 1997) – סרט אמריקאי שצולם ברוסיה. ביים ברנרד רוז ומככבים בו סופי מרסו ושון בין אנה קארנינה (סרט, 2009) – סרט רוסי בבימויו של סרגיי סולוביוב ובכיכובם של טטיאנה דרוביץ' ואולג יאנקובסקי אנה קארנינה (סרט, 2012) – סרט בריטי בכיכובם של קירה נייטלי, ג'וד לאו ומת'יו מקפדיין אנה קארנינה (סרט, 2017) – סרט רוסי בבימויו של קארן שחנאזרוב ובכיכובם של מקסים מאטבייב ואליזבטה בויארסקאיה אנה קארנינה (סדרה, 1977) – עיבוד של ה-BBC, מיני-סדרה בכיכובם של ניקולה פאג'ט, אריק פורטר וסטיוארט וילסון אנה קארנינה (סדרה, 1996) (אנ') – סדרת טלוויזיה ששודרה ברשת GMA Network אנה קארנינה (מיני-סדרה, 2000) – מיני-סדרה בריטית בבימויו של דייוויד בלייר ובכיכובם של הלן מקרורי וקווין מק'קיד אנה קארנינה (איפמן) (אנ') – בלט מאת בוריס איפמן (אנ') אנה קארנינה (קרלסון) (אנ') – אופרה משנת 2007 אנה קארנינה (המילטון) (אנ') – אופרה משנת 1981 אנה קארנינה (מחזמר) (אנ') – מחזמר משנת 1992
בטל

האם התכוונתם ל... אלברט בטל – איש צבא גרמני, חסיד אומות העולם ג'פרי בטל – מחליק אמנותי קנדי טיילור באטל – כדורסלן אמריקאי קסאבייה בטל – מראשי ממשלת לוקסמבורג באטל – עיר באנגליה הר באטל – הר בקורדילרה הארקטית בטריטוריית נונאווט שבקנדה
מיגו דאתקצאי לבין השמשות אתקצאי לכולי יומא

מיגו דאתקצאי לבין השמשות אתקצאי לכולי יומא (תרגום מארמית: מתוך שהוקצה לבין השמשות, הוקצה ליום כולו; מכונה גם "מוקצה מחמת איסור"), או בקיצור מיגו דאתקצאי הוא כלל בהלכות שבת הקובע כי גם דבר שעל פי מצבו העכשווי (בשבת) אינו אמור להיות מוקצה, אם בזמן בין השמשות היה מוקצה ולכן אסור לשימוש בשבת במצבו, הדין הוא שאסור להשתמש בו כל השבת. נר שהיה דלוק בבין השמשות ונכבה לאחר מכן, למרות שמצד מצבו הנוכחי הוא איננו נחשב מוקצה, אסור להשתמש בו בשבת מכיוון שבבין השמשות היה נחשב כמוקצה מחמת איסור. גרוגרות וצימוקים שלא היו עדיין יבשים בין השמשות והיו לא ראויים למאכל, ועתה בשבת התייבשו ונעשו ראויים, אף על פי כן אינם מותרים לאכילה מדין "מיגו דאיתקצאי". הגמרא במסכת ביצה דנה האם דבר שהיה ראוי בתחילת השבת, ובאמצע השבת נהיה מוקצה, ושוב חזר ונהיה ראוי, אם מותר היות שעכשיו אינו מוקצה, ואילו הדין של מיגו דאתקצאי נאמר רק באופן שבבין השמשות היה מוקצה, ויסודו מהכתוב 'והיה ביום השישי והכינו את אשר יביאו', וזה היה הרי מוכן ביום השישי. או שאסור, היות שברגע שנעשה מוקצה בטלה הכנתו, ושוב אינה יכולה לחזור באמצע השבת. להלכה נקטו הפוסקים שאין מוקצה לחצי שבת, ומותר. לדעת בעלי התוספות, מיגו זה נאמר רק כאשר סיבת המוקצה הוא מחמת היום הבא, לדוגמה גרוגרות וצימוקים נאסרו מכח השבת שתבוא, אולם אין לומר דין זה כאשר המוקצה מחמת יום שעבר, כלומר כאשר סיבת המוקצה מחמת היום הקודם. בכך מובן מדוע אתרוג מותר באכילה ביום שמיני עצרת, ולא אומרים בו דין 'מיגו דאיתקצאי', בחידוש זה השתמשו הפוסקים להתיר חמץ במוצאי פסח שחל בשבת, או היתר טלטול סיגריות ביום טוב שחל לאחר שבת. מופיע בגמרא בתלמוד בבלי, מסכת שבת, דף מ"ג, עמוד א', תלמוד בבלי, מסכת שבת, דף מ"ד, עמוד ב', תלמוד בבלי, מסכת סוכה, דף מ"ו, עמוד ב' שולחן ערוך, אורח חיים, סימן רע"ט, סעיף א' ומשנה ברורה שם רש"י ביצה כו' ב' ד"ה ואי דלא תלמוד בבלי, מסכת ביצה, דף כ"ו, עמוד ב' שולחן ערוך, אורח חיים, סימן ש"י, סעיף ג' על תלמוד בבלי, מסכת סוכה, דף י', עמוד ב', ובעוד מקומות משנה תורה לרמב"ם, ספר זמנים, הלכות שופר וסוכה ולולב, פרק ז', הלכה כ"ז שו"ת יחווה דעת חלק ב' סימן ס"ד ראו ספר אור לציון חלק ג' פרק כ' אות ב'. ערך זה הוא קצרמר בנושא הלכה. אתם מוזמנים לתרום לוויקיפדיה ולהרחיב אותו.
דייוויס טריטש

דוד (דייוויס) טְרִיטְשׁ (בגרמנית: Davis Trietsch;‏ 4 בינואר 1870, דרזדן, ממלכת סקסוניה (גרמניה) – 31 בינואר 1935, כ"ז בשבט תרצ"ה, רמתיים, פלשׂתינה-א"י) היה סופר ופעיל ציוני מקסימליסט, שהאמין ביכולת הקליטה של ארץ ישראל. טריטש נולד בדרזדן, בירת ממלכת סקסוניה (שמאז 1871 נכללה בקיסרות הגרמנית). התפרנס מכתיבת ספרים ומאמרים בשטחי הכלכלה. לאחר מסע ברחבי אירופה התגורר בניו יורק בארצות הברית בין השנים 1893-1899, שם למד את בעיית נדידת היהודים. כפתרון הציע התיישבות יהודית בקפריסין ובאל עריש עוד בשנת 1895 לפני שהרצל הציג את הציונות המדינית. השתתף בקונגרסים הציוניים למן הקונגרס הראשון, וכתב ספרים רבים וקונטרסים על בעיות הציונות. על רקע הצעתו ליישב יהודים בצפון סיני, מספר שנים לפני שהרצל ניסה לרכוש שטחים בסיני מידי הבריטים, הוא ניהל עם הרצל ויכוחים חריפים. היה חבר הפרקציה הדמוקרטית, סיעת האופוזיציה הצעירה שהציגה אלטרנטיבה לדרכו של הרצל. בתקופת הצעת אוגנדה, שב והציע את קפריסין, שהייתה מושבה בריטית בת כמאתיים אלף נפש, כמקלט לעם היהודי במקום אוגנדה. ייסד וערך את כתב העת Ost und West (גרמנית: "מזרח ומערב") בברלין (1901–1902), בשיתוף עם לאו וינץ (Wintz), היה בין מייסדיה של ההוצאה לאור יודישער פערלאג והיה גם עורך מגזין Palästina. במלחמת העולם הראשונה השתכר יפה מפרסומיו וקיים על חשבונו ועל חשבון בני משפחתו משרד לתעמולה ציונית. הוא האמין שהתעשייה והמסחר יהיו הבסיס הכלכלי להתיישבות היהודים בארץ ישראל. את פתרון הדיור ראה בעיר גנים, בה בית קטן עם גן פרי וירק יספק את צורכי המשפחה. את רעיונותיו לפיתוח תעשייתי של א״י בשילוב הקמת ערי גנים הוא קידם בקונגרסים הציוניים ובביטאונו ״עם וארץ״ (ברלין, 1919). הוא האמין כי בסיוע מועט, ניתן ליישב בארץ מאות אלפי יהודים שיתקיימו ברמת חיים שאינה נופלת מזו שבמזרח אירופה. אחד מחסידיו, אריך דב מוזס, הקים לפי הנחיותיו את המושבה רמות השבים שבשרון, שבבית העלמין שלה נקבר טריטש. בנו, עמנואל טריטש, היה מתכנן מפעלי מים בישראל, ולפני קום המדינה - בכיר עוזריו של שמחה בלאס. על שמו קרוי גן קטן ברמות השבים, ברחוב הכרם. נכדו, אורי ירמיאס, הוא "אורי בורי", הבעלים והשף ממסעדת הדגים בעכו. יוחנן ארנון, "טריטש - חולם וחוזה, ומציע התיישבות בקפריסין", עת־מול: עיתון לתולדות ארץ ישראל ועם ישראל, י' (4): 1985, עמ' 17–18. רשימת הפרסומים של דייוויס טריטש, בקטלוג הספרייה הלאומית מידע ביוגרפי נוסף (באנגלית) תמונתו לצד חברי הנהגת "הפרקציה הדמוקרטית", באתר "אבות המייסדים" דוד טריטש, דבר, 31 בינואר 1935 - הודעה על פטירתו דוד טריטש, דבר, 1 בפברואר 1935 - נקרולוג שלמה שבא, האם יכבוש האלקטרון את מקומו בארץ: "ספר שימוש" מ-1906 מתאר את החיים בארץ בראשית המאה, דבר, 6 ביולי 1979, המשך, המשך דוד טריץ' (1870-1935), דף שער בספרייה הלאומית (Volk und Land (Berlin, 1919. ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
אבץ (פירושונים)

האם התכוונתם ל... אָבָץ – יסוד כימי בעל מספר אטומי 30 אָבֶץ (עיר מקראית) – עיר מקראית בנחלת שבט יששכר אוטו אבץ (Abetz) - שגרירה של גרמניה הנאצית בצרפת של וישי במהלך מלחמת העולם השנייה
אנה קארנינה (סרט, 1997)

אנה קארנינה (באנגלית: Anna Karenina) הוא סרט קולנוע אמריקאי משנת 1997 שנעשה בשיתוף פעולה עם אולפני קולנוע רוסיים והוא דרמה תקופתית המהווה עיבוד קולנועי לספרו הקלאסי של לב טולסטוי "אנה קארנינה", בבימויו של ברנרד רוז ובכיכובם של סופי מרסו ושון בין. הסרט צולם ברוסיה והוא הגרסה הבין-לאומית היחידה של "אנה קארנינה" שצולמה כולה באתרים ברוסיה (במוסקבה ובסנקט פטרבורג). הסרט מגולל את קורותיה של אישה יפה וצעירה הנשואה לפקיד מדינה בכיר אך פוגשת רוזן יפה תואר ונשבית בקסמו, אך הקונפליקט הפנימי בין תשוקותיה לבין המציאות החברתית הכואבת מובילים אותם לצער ודיכאון. אנה קרנינה מיואשת מחיי הנישואים ומבעלה היבש אלכסיי קארנין, ופוגשת את הרוזן אלכסיי ורונסקי, המערפל את חושיה. תשוקתה מתממשת עם תשוקתו, אך במקביל חושקת גם הנסיכה יקטרינה בגבר החלומות. אל הנסיכה יצטרף מחזרה המסור קונסטנטין לווין, וכולם ימצאו את מקומם. סופי מרסו – אנה ארקדייבנה קארנינה שון בין – הרוזן אלכסיי קירילוביץ' ורונסקי אלפרד מולינה – קונסטנטין דמיטרייביץ' לווין מיה קירשנר – הנסיכה יקטרינה אלכסנדרובנה שצ'רבאצקאיה, "קיטי" ג'יימס פוקס – אלכסיי אלכסנדרוביץ' קארנין פיונה שו – הרוזנת לידיה איוואנובנה דני יוסטון – הנסיך סטפן ארקדייביץ' אובלונסקי ססקיה ויקהם – הנסיכה דאריה אלכסנדרובנה אובלונסקאיה, "דולי" פילידה לאו – הרוזנת ורונסקאיה דייוויד סקופילד – ניקולאי דמיטרייביץ' לווין ג'ניפר קרון הול – הנסיכה אליזבטה, "בטסי" אנה קלדר-מרשל – הנסיכה שצ'רבאצקאיה פיוטר שלוחונוב – קפיטוניץ' ורנון דודצ'ף – פסטוב לריסה קוזנצובה – אגתה ג'רמי שפילד – בוריס ג'סטין ואדל – הרוזנת נורדסטון הסרט זכה לתקציב של 20 מיליון דולר שהגיעו מאולפני אייקון, שבבעלות השחקן מל גיבסון, שמימן את עלות ההפקה בהשפעתה של סופי מרסו. הסרט כלל צוות שחקנים בין-לאומי, ונטלו בו חלק שחקנים אמריקאים ורוסים. אולפני לנפילם ואולפני T3 סייעו בשלבי הצילום של הסרט במוסקבה ובסנקט פטרבורג. הצילומים נערכו ברוסיה, החלו בפברואר 1996 והושלמו באוגוסט 1996, לקראת הקרנת הבכורה באפריל 1997. הצילומים נערכו בכמה מארמונות הצארים בפטרבורג ובאחוזות היסטוריות כדוגמת ארמון החורף, פטרהוף, ארמון מנשיקוב, ארמון יוסופוב ואתרים נוספים. סצנות בודדות צולמו במוסקבה. "אנה קארנינה", במסד הנתונים הקולנועיים IMDb (באנגלית) "אנה קארנינה", באתר AllMovie (באנגלית) "אנה קארנינה", באתר Rotten Tomatoes (באנגלית) "אנה קארנינה", באתר Box Office Mojo (באנגלית) "אנה קארנינה", באתר אידיבי "אנה קארנינה", במסד הנתונים הקולנועיים KinoPoisk (ברוסית)
שמורה (פירושונים)

האם התכוונתם ל... שמורת טבע – חבל ארץ שהוכרז כמקום מוגן מפני תהליכים אשר עלולים לשנות את אופי החי, הצומח והדומם בו שמורה ביוספרית – שמורת טבע בקרבת מגורי אדם, המאפשרת שמירה על ערכי טבע מגוונים, תוך איזון עם צורכי האדם שמורת אינדיאנים – שטח אדמה בתוך ארצות הברית המנוהל על ידי שבטים של אינדיאנים במסגרת הלשכה לענייני אינדיאנים במחלקת הפנים של ארצות הברית שמורת האומות הראשונות – שטח טריטוראלי בקנדה המוענק על ידי הכתר לאומה אינדיאנית, מכוח חוק האינדיאנים שמורה (מתמטיקה) – במתמטיקה, תכונה של מחלקת עצמים שאינה משתנה תחת הפעלת טרנספורמציה מסוימת שמורה פולינומית – סוג של פולינום המהווה תת-חוג של חוג הפולינומים עפעף (נקרא גם "שמורת העין") – קפל עור דק המכסה את העין ומגן עליה מצה שמורה – מצה שנאפתה מחיטים השמורות ממגע מים משעת הקצירה מילה שמורה – מבנה דקדורי בשפות תכנות
לוטה בלוקר

לוטה בלוקר (בהולנדית: Lotta Blokker; נולדה בשנת 1980) היא פסלת הולנדית. בלוקר נולדה באמסטרדם. כבר בלימודיה בבית ספר תיכון החליטה להיות פסלת. בגיל 19 יצאה ללמוד ב'אקדמיה לאומנות בפירנצה', למדה 3 שנים, ולימדה - 4. לאחר מכן חזרה לאמסטרדם. במשך 5 שנים עבדה על הסדרה 'שעת הזאבים', הכוללת 10 פסלי ברונזה בגודל אדם, שבהם התנוחה ומבע הפנים ממלאים תפקיד מרכזי. ב־2015 מוקם פסלה בככר המרכזית בעיר רורמונד (Roermond), הולנד. עבודת הפיסול של בלוקר עוסקת באהבה, מוות, אושר וכאב. היא מושפעת מיצירותיהם של הפסלים הצרפתים: אוגוסט רודן, קאמי קלודל, והאמנית הגרמניה קתה קולוויץ וכן מיצירותיהם של הציירים וינסנט ואן גוך, לוסיאן פרויד, ומרלן דומא (Marlene Dumas), אותן בלוקר מתרגמת לפיסול. 'שעת הזאבים' במוזיאון "די פאנדטי" (Museum de Fundatie), זוולה, הולנד, 2014. מוזיאון קטה קולוויץ (Käthe Kollwitz Museum), קלן, גרמניה, 2015. Iris Bendt: Lotta Blokker: the hour of the wolf; sculptures - sculptures – sculptures. Free Publishers, 2014. Catalogue Lotta Blokker, The Hour of the Wolf. Waanders Publishers, 2014. מדיה וקבצים בנושא לוטה בלוקר בוויקישיתוף אתר האינטרנט הרשמי של לוטה בלוקר לוטה בלוקר באתר Online Galerij (בהולנדית) לוטה בריקר, באתר YouTube לוטה בריקר - The hour of the wolf, באתר YouTube Diep onder de indruk van Lotta Blokker , באתר Twistit (בהולנדית) לוטה בלוקר באתר Online Galerij (בהולנדית) Beeldhouwkunst: Lotta Blokker, באתר Residence,‏ 10 באפריל 2012 (בהולנדית)
כדורגלן השנה בצ'כוסלובקיה

כדורגלן השנה בצ'כוסלובקיה (בצ'כית: Fotbalista Roku, בסלובקית: Futbalista roka, פירוש מילולי: כדורגלן השנה) הוא פרס שהוענק על בסיס שנתי לכדורגלן הצ'כוסלובקי הטוב ביותר באותה השנה. הזוכה בפרס נבחר על התאחדות הכדורגל הצ'כוסלובקית. הפרס חולק החל משנת 1965, ועד לפירוק צ'כוסלובקיה ב-1993. החל משנת 1985 חולק פרס גם למאמן השנה.
צלב הדרום (פירושונים)

האם התכוונתם ל... צלב הדרום – קבוצת הכוכבים הקטנה ביותר, בצורת צלב, היא נראית רק בשמי חצי הכדור הדרומי גלריית דגלי הצלב הדרומי – דגלים אשר מתארים את הצלב הדרומי צלב הדרום (ספינה) – אוניית קיטור לציד כלבי-ים, שפעלה בעיקר בנורווגיה ובשטחי ניופאונדלנד ולברדור משלחת צלב הדרום – הגיחה הבריטית הראשונה של העידן ההרואי של חקר אנטארקטיקה, שקדמה למסעות הידועים יותר של רוברט פאלקון סקוט וארנסט שקלטון
.ye

‎.ye היא הסיומת הלאומית (ccTLDs – Country Code Top Level Domains) של שמות המתחם (Domain name) של אתרי אינטרנט הרשומים בתימן. הסיומת נפתחה בשנת 1996, היא סיומת פעילה ונפוצה ביותר בעיקר בקרב תושבי תימן. סיומת זו מנוהלת על ידי YemenNet. ישנן שמונה תתי סיומות: com.ye: ישויות מסחריות co.ye: חברות ltd.ye: חברות me.ye: אנשים פרטיים net.ye: ספקי רשת org.ye: ארגונים ללא מטרות רווח plc.ye: חברות ציבוריות gov.ye: המערכת הממשלתית מדיה וקבצים בנושא .ye בוויקישיתוף אתר האינטרנט הרשמי של .ye מידע על הסיומת .ye באתר IANA ערך זה הוא קצרמר בנושא סיומות אינטרנט. אתם מוזמנים לתרום לוויקיפדיה ולהרחיב אותו.
כדורגלן השנה בצ'כיה

כדורגלן השנה בצ'כיה (בצ'כית: Fotbalista Roku, כדורגלן השנה) הוא פרס המוענק על בסיס שנתי לכדורגלן הצ'כי הטוב ביותר באותה השנה. הזוכה בפרס נבחר על התאחדות הכדורגל הצ'כית. החל משנת 1965 ועד לפירוק צ'כוסלובקיה ב-1993, חולק הפרס במתכונתו הקודמת, כדורגלן השנה בצ'כוסלובקיה. הפרס הנוכחי חולק החל משנת 1993, במקביל לתואר מאמן השנה. החל מ-1994 מחולקים גם פרסים לכישרון השנה ולאישיות השנה בליגה.